|  |  |
| --- | --- |
| BMElogo-teljes | cid:image003.png@01D88D49.3DA9B210 |

Iktatószám: …………………………………

Budapesti Műszaki és Gazdaságtudományi Egyetem (BME)

Idegen Nyelvű Oktatási Igazgatóság (INYOI)
Felsőoktatási és Ipari Együttműködési Központ (FIEK)

1/2022. (VIII.09.) számú INYOI- FIEK közös Igazgatói Utasítás

PÁLYÁZATI FELHÍVÁS

EURÓPAI MÉRNÖKI TANULÁS, INNOVÁCIÓ ÉS TUDOMÁNY SZÖVETSÉG (EELISA) HALLGATÓI ÖSZTÖNDÍJRA NAGYKÖVETI TEVÉKENYSÉG

HatálybaIépés napja: 2022. november 4.

## A hatálybaIépéssel egyidejűleg hatályon kívül helyezett szervezetszabályozó eszköz(ök) módosítások nyomon követéséhez: -

Felülvizsgálat:

* szakmai megfelelőség: **Dr. Vigh László Gergely**
* pénzügyi megfelelőség: **Dr. Joó Attila László**
* jogi megfelelőség: **Jogi és Nemzetközi Igazgatóság**

## Felelős: Dr. Vigh László Gergely, igazgató

## Kiadmányozó: Dr. Vigh László Gergely, igazgató

### PÁLYÁZATI FELHÍVÁS

EURÓPAI MÉRNÖKI TANULÁS, INNOVÁCIÓ ÉS TUDOMÁNY SZÖVETSÉG (EELISA) HALLGATÓI ÖSZTÖNDÍJRA

A Budapesti Műszaki és Gazdaságtudományi Egyetem (a továbbiakban: BME) Idegen Nyelvű Oktatási Igazgatósága a nemzeti felsőoktatásról szóló 2011. évi CCIV. törvény 85/C. § d) pontja, valamint a BME Térítési és Juttatási Szabályzat 37. §-ában adott felhatalmazás alapján Európai Mérnöki Tanulás, Innováció és Tudomány Szövetség (European Engineering Learning Innovation and Science Alliance- EELISA) hallgatói ösztöndíj pályázatot (a továbbiakban: EELISA Hallgatói Pályázat) hirdet az alábbiak szerint:

1. §

### A Pályázat célja

A BME és az EELISA szövetség közös célja, hogy a BME hallgatóit ösztönözze az EELISA egyetemi szövetség tevékenységeiben való közös részvételre, az EELISA közösségek építésére a következő neves európai partner intézményeinél:

* Universite Paris Sciences et Lettres (Franciaország)
* École des Ponts ParisTech (Franciaország)
* Friedrich-Alexander-Universität Erlangen-Nürnberg (Németország)
* Scuola Normale Superiore Pisa (Olaszország)
* Scuola Superiore Sant’Anna Pisa (Olaszország)
* Universitatea Politehnica din București (Románia)
* Universidad Politécnica de Madrid (Spanyolország)
* İstanbul Teknik Üniversitesi (Törökország)

Azok a műegyetemi hallgatók, akik 2022 szeptembere és 2023 augusztusa között ezen intézmények egyikében folytatják mérnöki képzésüket sikeres ERASMUS + részképzési tanulmányi ösztöndíjjal, további, a részképzést megelőző egyhetes rövid mobilitási ösztöndíjra jogosultak.

# 2. §

### A pályázat által kitűzött célok és elvárt eredmények

A Pályázat támogatásával a műegyetemi hallgatóknak lehetőségük van az Erasmus részképzést megelőzően egy 5-7 napos rövid mobilitás keretében a részképzés céljául választott partneregyetem helyszínére utazni, ott EELISA tevékenységet, közösségépítési tevékenységet, kapcsolatépítést, felkészülő szakmai előkészületeket, EELISA promóciót és az EELISA-val kapcsolatos felkészülő tevékenységet folytatni.

Elvárt eredmények:

* „EELISA hallgatói nagyköveti” tevékenység: EELISA kapcsolatépítés, részvétel EELISA közösségépítő tevékenységben,
* elektronikus közlésre alkalmas – blog, vlog vagy hasonló stílusban szerkesztett – napló vezetése napi egy bejegyzéssel; a bejegyzésben képet vagy egy rövid videót is meg lehet osztani a hallgatói élményről,
* A mobilitás (Erasmus, nem a rövid) befejeztével BME hallgatók részére promóciós előadás tartása.
* lehetőség szerint [EELISA közösséghez](https://community.eelisa.eu/about/eelisa-credential/) való csatlakozás.

3. §

### A pályázat benyújtására jogosultak köre

Pályázatot nyújthat be valamennyi műegyetemi hallgató, aki 2022/2023. tanév során bármelyik EELISA partner intézményében folytatja mérnöki képzését sikeresen elbírált ERASMUS+ részképzéssel/tanulmányi ösztöndíjjal. Az intézmények listáját lásd 1§.

4. §

**A pályázat feltételei**

A pályázat benyújtásának a feltételei:

* sikeresen elbírált ERASMUS + részképzéssel/ tanulmányi ösztöndíj a 2022/ 2023. tanév valamely félévére valamely EELISA partneregyetemek egyikénél,
* a pályázó vállalja, hogy a partneregyetem helyszínére utazik az ERASMUS részképzést megelőzően egy 5-7 napos rövid mobilitás keretében, mely során a 2.§ szerinti tevékenységeket folytatja,
* a pályázó vállalja, hogy naplóbejegyzéseit a BME és az EELISA szövetség promóciós célokra felhasználhatja
* a pályázati felhívásra a hallgatók önállóan jelentkezhetnek.

5. §

### A pályázaton elnyerhető ösztöndíj

A bíráló bizottság döntése alapján a hallgató 400.000 Ft értékű díjazásra jogosult. Az ösztöndíj folyósítása külön szerződés szerint a BME FIEK részéről történik.

Támogatott költségelemek a külföldi tartózkodás alatt:

* Utazás: 200.000 Ft
* Megélhetés: 200.000 Ft

A kifizetések részletszabályai a jelen utasítás mellékletét képező hallgatói szerződésben kerülnek részletezésre.

6. §

### A Pályázat benyújtása, a pályázat érvényessége

A Pályázatra történő jelentkezés az alábbi webes felületen elérhető űrlap kitöltésével és a nyilatkozatok elfogadásával lehetséges:

<https://regisztracio.bme.hu/eelisa-hallgatoi-osztondij-jelentkezes-2022-oktober>

A jelentkezésre 2022. november 4. és november 10. között van lehetőség, a jelentkezés végső határideje 2022. november 10. 23:59 óra.

A pályázat során a leadási határidőt követően hiánypótlásra lehetőség nincs.

7. §

### A pályázatok elbírálása, az elbírálás határideje, főbb szempontjai, a pályázati eredményről történő értesítés módja

A pályázati feltételek megfelelésének ellenőrzését és pályázatok elfogadását/elutasítását az EELISA Koordinációs Testület által kijelölt háromtagú bizottság végzi. A pályázatok befogadása és döntés folyamatosan, az ösztöndíjra fordítható keretösszeg kimerüléséig jelentkezési sorrendben történik. Az ösztöndíjra fordítható keretösszeget meghaladó igények elutasításra kerülnek.

Sikeres pályázatok a jelentkezést követően folyamatosan lesznek kihirdetve az eelisa@bme.hu-n keresztül.

8. § **Adatvédelem**

Az EELISA Bizottság az ösztöndíj pályázatok elbírálásához szükséges adatokat a hatályos adatvédelmi és egyéb jogszabályoknak megfelelően kezeli, a regisztrációba ágyazott hozzájáruló nyilatkozat és adatvédelmi tájékoztató szerint. A pályázó a pályázat leadásával beleegyezik a személyes adatai tájékoztató szerinti kezelésébe.

9. § **Jogorvoslat**

A pályázati eljárás során hozott döntések ellen a BME Térítési és Juttatási Szabályzatban meghatározott eljárásrendben élhet jogorvoslati kérelemmel a hallgató.

10. §

### Tájékoztatás

A pályázókat a pályázat során megadott email címen keresztül a BME EELISA Iroda értesíti ( eelisa@bme.hu) legkésőbb 2022. november 9-ig.

11. §

### Záró rendelkezések

(1) Jelen igazgatói utasítás az aláírását követő napon lép hatályba.

(2) Jelen igazgatói utasítás a <https://eelisa.bme.hu/news-events/> honlapon érhető el.

(3) Jelen igazgatói utasítást az Idegen Nyelvű Oktatási Igazgatóság gondozza.

Budapest, 2022. október 19.